Í upphafi árs var töluvert frost víða um land . Þegar slíkt veður er samfellt í nokkurn tíma getur frosið í lögnunum og þær gefa eftir í kjölfarið . Oft byrjar ekki að leka fyrr en fer að hlýna á ný , þó það sé ekki algilt . Vegna þessa er gríðarlega mikilvægt að eigendur þeirra 14.400 sumarbústaða sem eru í landinu temji sér að skrúfa alltaf fyrir neysluvatn þegar hús þeirra eru yfirgefin . Hafi hitun húss á lokuðu kerfi ef heitt vatn er notað til húshitunar og séu með vatnsskynjara , myndavélar og annan öryggisbúnað þar sem hægt er að fylgjast með ástandi húss t.d. í gegnum síma . Húsið á meðfylgjandi mynd er annað þeirra húsa þar sem altjón varð í ár . Örlög þessa húss var að verða rifið en það var byggt 2003 . Talið er að lekið hafi í um 4 vikur áður en lekinn kom í ljós . Það byrjaði með því að nágranni tók eftir að það var lítill snjór í kringum húsið en spáði ekki mikið í það fyrr en næsta dag er hann sá að gufa steig upp frá húsinu . Innanstokks var allt gegnsósa . Jafnt burðarbitar sem gólf , veggir og innanstokksmunir og sýnileg mygla komin upp á miðja veggi . Myndir segja oft meira en mörg orð og því ágætt að láta þær tala sínu málin , en myndirnar eru úr mismunandi tjónum . Bleyta og mygla komin vel upp á veggi og í einangrun . Veggir inni á baði sem voru ljósir áður en vatn lak og rafmagnskassi var hvítur að lit . Uppruni leka hér var nærri klósetti en á þessari myndi er vert að veita ofni lengst til hægri og klósettsetu sérstaka athygli . Veggur í stofu sem var ljós að lit áður en heita vatnið lak . Vifta og loft í húsi þar sem heitt vatn lak . Loftið var hvítt að lit og spaðar viftunnar stóðu beint út en vísuðu ekki niður áður en heita vatnið lak um húsið . Vatnstjón eru 55% tjóna í húseigendatryggingu sumarhúsa en 88% bótagreiðslna . Það helgast af alvarleika tjónanna og hversu langur tími líður oft frá því að leki byrjar og þar til hann uppgötvast sem þarf þó alls ekki að telja í mörgum dögum . Algengustu lekarnir eru þegar tengi við blöndunartæki og klósett gefa sig eða blöndunartækin sjálf fara að leka og það gerist stundum þegar frís í lögnunum . Hvað getur hver og einn gert ? Skrúfa alltaf fyrir inntak heita og kalda neysluvatnsins þegar hús er yfirgefið og tæma viðtengd tæki t.d. með því að skrúfa frá einum vatnskrana inni í húsi þar til hann hefur tæmt sig . Vera með vatnsskynjara , myndavélar og annan öryggisbúnað þar sem hægt er að fylgjast með ástandi húss t.d. í gegnum síma . Ef sumarhús er kynnt á veturna þarf að fá upplýsingar um það ef rafmagns - og / eða heitavatnslaust verður þar sem getur kólnað mjög hratt í húsi eða bilanir orðið á kerfum í kjölfarið . Ef bústaður er hitaður með vatni er best er að hafa lokað hringrásarkerfi og vatnsinntak í sér rými utanhúss . Nota hitaþræði við lagnir sem hætta er á að frjósi í s.s. við lagnir á milli húsa . Ef bústaður er óupphitaður þarf að tappa af vatnslögnum og salerni fyrir veturinn og setja frostlög í vatnslása og vatnssalerni . Það er til mikils að vinna , að gera allt sem eykur líkur á því að komið sé að bústaðnum í sama ástandi og hann var þegar skilið var við hann síðast , svo hægt sé að njóta dvalarinnar í honum .